Rigakafin cutar daji Ya kasan ce shi ne matakin farko da ake rage haɗarin cutar sankara da mace-macen da akeyi ta sanadiyyar ta. rigakafin kuma ta dogara ne akan ƙoƙarin daidaita da kuma inganta salon rayuwa , da zamantakewar mutane da tattalin arziki ko manufofin jama'a masu alaƙa da rigakafin cutar kansa. Ana ɗaukar rigakafin cutar kansa ta duniya a matsayin muhimmin maƙasudi saboda zartar da shi ga ɗimbin jama'a, da kuma rage tasirin kansa na dogon lokaci ta hanyar haɓaka ayyuka da ɗabi'un kiwon lafiya masu fa'ida, da fa'idar ingancin farashi da yuwuwan sa . Yawancin cututtukan daji na farawa ne daga tarin gurɓataccen muhalli wanda yana afkuwa ne ta hanyar lalacewar epigenetic , amma ba duka ba ne ake kamuwa da cutar kansan ta hanyar gurɓataccen muhalli. Fiye da kashi 75 cikin 100 na mace-macen cutar daji za a iya kiyaye su ta hanyar guje wa abubuwan haɗari da suka haɗa da: taba, kiba, rashin isasshen abinci, rashin motsa jiki, barasa, da dai sauran su, cututtukan da ake ɗauka ta hanyar jima'i, da gurɓataccen iska.